Mestská časť Bratislava - Nové Mesto
––––––––––––––––––––––––––––––––––
Materiál na rokovanie
Miestneho zastupiteľstva
dňa 14.04.2015

Návrh na prenájom kancelárie č. 416 a 417 v administratívnej budove nachádzajúcej sa na Hálkovej ul. 11 v Bratislave na 4. poschodí 
pre Centrum včasnej intervencie Bratislava, n.o.

Predkladá: 					Materiál obsahuje:                                                                      

Ing. Mgr. Ľubomír Baník                         	1.   návrh uznesenia
prednosta MÚ BA NM                                   2.   dôvodovú správu
3.   výpis z registra neziskových organizácií
4.   žiadosť
5.	charakteristika Centra včasnej intervencie Bratislava, n.o.

Spracovateľ:                                  			   Stanovisko právnej skupiny:

Mgr. Marianna Moravcová Tomčíková
oddelenie právne, podnikateľských činností, 
evidencie súpisných čísiel a správy pozemkov

Na rokovanie prizvať:

- spracovateľa                        

Apríl 2015
Návrh uznesenia:

Miestne zastupiteľstvo    

s c h v a ľ u j e

prenájom kancelárskych priestorov – kancelárie č. 416 a 417 spolu o výmere 74,08 m2, nachádzajúcich sa v administratívnej budove na Hálkovej ul. č. 11 v Bratislave so s.č. 2953 postavenej na pozemku - parcele registra „C“ KN č. 12738/10

za sumu vo výške 21,- € / m2 / ročne

pre neziskovú organizáciu - Centrum včasnej intervencie Bratislava, n.o., IČO: 45 744 688

, ako prípad hodný osobitného zreteľa podľa ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov,

; z dôvodu, že nájomca Centrum včasnej intervencie Bratislava, n.o. bude vykonávať činnosť verejne prospešnú pre obyvateľov Mestskej časti Bratislava – Nové Mesto zahŕňajúcu najmä činnosť zdravotnú, sociálnu, školsko/edukačnú a bude absentujúcim spojivom medzi              ● rodinou/rodičom, ● pediatrom, ● fyzioterapeutom, ● psychológom,                                       ● špeciálnym/liečebným pedagógom a ● sociálnym pracovníkom; pričom toto centrum včasnej intervencie bude jediným centrom v Bratislavskom kraji, ktorého cieľom bude včasná intervencia podporujúca prepojenie medzi odborníkmi, prostredníctvom ktorej sa otvoria dvere k implementácii nového systému priateľskému najmä voči rodinám so znevýhodnenými deťmi

; a to počnúc od 15.04.2015 na 5 rokov,                                                                                                                                                                                                                                                                                                                                                                                                                                                                                                                                                                                                                                                                                                                                         

s podmienkami:

1.	nájomná zmluva bude nájomcom podpísaná v lehote do 10 dní od schválenia uznesenia v miestnom zastupiteľstve. V prípade, že nájomca nájomnú zmluvu nepodpíše v lehote do 10 dní od schválenia uznesenia v miestnom zastupiteľstve, toto uznesenie stratí platnosť;
2.	nájomca sa zaväzuje, že na predmete nájmu vymení podlahy a vymaľuje;
3.	nájomca sa mimo nájomného zaväzuje platiť za služby spojené s nájmom v plnej výške a v prípade požadovaného parkovacieho miesta taktiež nájomné v plnej výške stanovenej cenovým výmerom.

a)  bez pripomienok
b)  s pripomienkami

Dôvodová správa

Žiadateľ požiadal o zníženie nájomného oproti schválenému cenovému výmeru, v ktorom bola stanovená cena za nájom kancelárie v administratívnej budove na Hálkovej ulici vo výške 68,- € / m2 / rok na sumu vo výške 21,- € / m2 /rok, a to z dôvodu, že je neziskovou organizáciou zameranou na činnosť verejne prospešnú pre obyvateľov Mestskej časti Bratislava – Nové Mesto zahŕňajúcu najmä činnosť zdravotnú, sociálnu, školsko/edukačnú a bude absentujúcim spojivom medzi ● rodinou/rodičom, ● pediatrom, ● fyzioterapeutom,    ● psychológom, ● špeciálnym/liečebným pedagógom a ● sociálnym pracovníkom (sociálny projekt). 

Centrum včasnej intervencie bude jediným centrom v Bratislavskom kraji, ktorého cieľom je včasná intervencia podporujúca prepojenie medzi odborníkmi, prostredníctvom ktorej sa otvoria dvere k implementácii nového systému priateľskému voči rodinám so znevýhodnenými deťmi. Tento projekt je zameraný najmä na deti s rizikovým vývinom od 0 do 7 rokov, ako aj na rodiny so zdravotne znevýhodnenými deťmi a to formou komplexných služieb na báze dlhodobého sprevádzania vo vhodných priestoroch ako aj priamo v rodine.  

V súčasnej dobe takáto komplexná služba na Slovensku neexistuje a rodičia so zdravotne znevýhodnenými deťmi musia hľadať pomoc na rôznych miestach. Práve túto rozdrobenosť má nahradiť komplexná starostlivosť v centre včasnej intervencie, ktoré toto centrum plánuje poskytovať približne 50 rodinám počas dvoch rokov. 

Vzhľadom na verejnoprospešnú činnosť neziskovej organizácie a ciele pilotného projektu týmto predkladáme návrh na prenájom kancelárskych priestorov v administratívnej budove na Hálkovej ul. č. 11 v Bratislave za zníženú cenu oproti cenovému výmeru. 

Nájom je určený na 5 rokov z dôvodu, že BSK požaduje od nájomcu nájomnú zmluvu na túto dobu, v opačnom prípade nájomca nebude zaregistrovaný ako poskytovateľ ambulantných sociálnych služieb v rámci VÚC.